**GOOGLE OPERATORS**

(«τελεστές ερωτημάτων αναζήτησης»)

* **AND** ή **+**

Η αναζήτηση περιλαμβάνει όλες τις λέξεις που συνδέονται με αυτόν τον τελεστή. Ακόμα και αν απλά παρατεθούν με κενά ανάμεσά τους, η μηχανή αναζήτησης θεωρεί ότι συνδέονται με τον τελεστή +.

* **OR**

Η μηχανή αναζητάει σελίδες με είτε τη μια είτε την άλλη λέξη που υποβάλαμε. Ο τελεστής μπορεί να συνδέσει περισσότερα των δύο στοιχεία.

Π.χ. *κάγκουρας OR καγκουρεμένος OR καγκουρίνα*

* **" "**

Πραγματοποιείται η αναζήτηση σελίδων που περιλαμβάνει τις λέξεις εντός εισαγωγικών με τη σειρά ή/και τον κλιτικό τύπο που έχουν γραφτεί. Η απουσία τελικού εισαγωγικού επιτρέπει την αναζήτηση διαφόρων κλιτικών τύπων της λέξης.

* **-**

Το μείον αφαιρεί από την αναζήτηση σελίδες που περιέχουν κάποιες λέξεις. Ανάμεσα στον τελεστή και στη λέξη δεν αφήνουμε κενό.

Π.χ. *κάγκουρας -Μήτρογλου*

* **\***

Ο συγκεκριμένος τελεστής (ονομάζεται και wildcard) έχει τον ρόλο μεταβλητής σε μια αναζήτηση, καθώς αντικαθιστά μια λέξη ή και αλληλουχία λέξεων.

Π.χ. *κάγκουρας και\**

* **()**

Οι παρενθέσεις χρησιμοποιούνται για να εξειδικεύσουμε μια ενδεχόμενη αναζήτησή μας, βάζοντας επιπλέον κριτήρια σε αυτήν.

Π.χ. *κάγκουρας* *(άνθρωπος OR μηχανή)*

* **filetype:**

Ο συγκεκριμένος τελεστής περιορίζει την αναζήτησή μας σε συγκεκριμένο τύπο αρχείου, π.χ. DOC. Κάτι ανάλογο μπορεί να γίνει και με την επιλογή της σύνθετης αναζήτησης.

* **site:**

Η αναζήτηση της λέξης επικεντρώνεται σε συγκεκριμένο ιστότοπο. H διεύθυνση του ιστότοπου αναγράφεται μετά την άνω κάτω τελεία.

Π.χ. *κάγκουρας site: slang.gr*